شه‌فه‌ق نيوز/ وه‌گووره‌ى دويا ئاماريگ ك له‌لايه‌ن ده‌زگاى خێرخوازى بارزانييه‌و ئاشكرا كريا، نزيكه‌ى شه‌ش هه‌زار كه‌س له‌ ناوچه‌يليگ له‌ عراقه‌و ئاواره‌ى كه‌مپه‌يل بوينه‌ له‌ هه‌رێم كوردستان له‌ماوه‌ى نيمه‌ى يه‌كه‌م ئمساڵ 2019.
وه‌گووره‌ى ئه‌و ئاماره‌ ك له‌لايه‌ن ده‌زگاى خێرخوازى بارزانييه‌و بڵاو كريا، شماره‌ى ئه‌و خيزانه‌يله‌ ك هاتنه‌سه‌و ئه‌را كه‌مپ ئاواره‌يل له‌ماوه‌ى ناوبرياێ وه‌ نزيكه‌ى هه‌زار و 586 خيزان مه‌زه‌نه‌ ئه‌كريه‌ێد.
ده‌زگاگه‌ ئاواره‌بوين چه‌واشه‌يش ئه‌را 301 خيزان ده‌رخستگه‌ ك شماره‌ێ ئه‌ندامه‌يليان 1263 كه‌سه‌و روێ له‌ كه‌مپه‌يل هه‌رێم كردنه‌ له‌وه‌ر بارودوخ ئه‌منى له‌ بڕيگ له‌ ناوچه‌يل عراق.
جى باسه‌، ئامار فه‌رمى ئاماژه‌ وه‌يه‌يش ئه‌كا ك حاڵ حازر نزيكه‌ى يه‌ك مليۆن و 250 هه‌زار ئاواره‌ى عراقى و 275 هه‌زار په‌نابه‌ر له‌ وڵاته‌يل هاوساوه‌ له‌ هه‌رێم كوردستان وجوود ديرن.
